Sielsoeker – Vintage 1986
July 29, 2017 July 29, 2017 Sielsoeker1986liefde, life, love, single, singlelife, the one5 Comments
Vanoggend word ek wakker en hardloop deur my naweekroetine soos ek nog altyd doen. Maar iets ruk heeltyd aan my hart. Daai onbeskryflike emosie wat jy nie kan of wil beskryf nie.
Eintlik steek hierdie gevoel al ’n geruime tyd sy kop uit. Soos gewoonlik skud ek dit af en gaan aan met my dag. By die winkels besluit ek sommer, vanaand braai ek op my eie. Met my gunsteling wyn en musiek. Net ek.
By die huis aangekom, speel ek met my honde en gaan lê op die bank en huur ’n fliek . Gou raak ek aan die slaap en word wakker toe die son groet. Die huis is stil die hondjies slaap ook. Ek sit musiek aan en Muse sing in die agtergrond. Die lirieke sny diep:
“When hope and love has been lost
And you’re told it’s the end
Herinner my aan Freddy Mercury en Queen, en “We are the champions” en “I want to break free”…
Besield stap ek uit met ’n doel, begin die braaier regskuif, gaan spesery my vleisie wat ek wil braai.
Ek dink aan my pa en ma wat my al van kleintyd af geleer het hoe om selfstandig te wees. Ek kan dit doen. Op my eie wees.
Soos ‘n monster kom daai gevoel weer en hy wys homself in sy volle glorie. Stop my in my spore.
Ek begin twyfel oor my hele bestaan. Die stem in my kop vra: “Hoekom is ek hier, waarom is ek alleen?”
Al die opmerkings van vriende en familie oor die jare vlieg deur my gedagtes:
“Jy moet nie TE selfstandig wees nie.”
“ Jy moet vir ’n man wys jy het hom nodig, vra vir hulp met goedjies in en om die huis.”
“Verloor gewig, kyk na jouself, ruik altyd lekker.”
“Moenie te veel drink nie, moenie rook nie.”
“Was jou hare, grimeer mooi.”
“Dit kan nie so moeilik wees om iemand te ontmoet nie. ”
Die lys het nie einde nie.
Ek was te bang om ’n vuurtjie vir myself te maak, ’n vleisie op my eie te braai en ’n glasie wyn te geniet, want wat gaan die mense sê en wat gaan mans dink as hulle uitvind ek het nie een van hulle nodig om na my te kyk nie?
Net daar besluit ek in my alleenwees GENOEG IS GENOEG! Ek is 31jaar oud, ek geniet musiek, braai en wyn drink.
En ja, ek het nie ’n man nodig om hierdie goed vir my te maak gebeur nie.
Ek sal in geloof bly wag vir die regte een om op my pad te kom, die een man wat God vir my bestem het.
Ek sal vir hom ook ’n vuurtjie aansteek en hy kan self die vleis eendag braai.
Vir nou sal ek alleen braai en my wyn drink.
October 8, 2019 Sielsoeker1986Leave a comment
Sjoe, amper het ek nooit weer langbeen in die oggend koelte kom sit en kuier nie. Die weke sedert ons blitsig Graaff-Reinet toe en terug, was vir my gemoed net te veel.
Jinne, Johnny Clegg, Chester Williams en ander besluit dis engelvlerk tyd, net so. Ons land beleef amper sy eie lente oproer met die simpele xenofobe en die boosaardige seermakers van vroue en kinders. Die gekook en geborrel en kwaad het my empaat gemoed geheel en al ingesluk. Bloubekruip het vry rondegehol en my arme huis het maar net gekyk hoe ek loop en brom en stilbly en slaap.
En tog, kort kort was daar so glim van hoop. Die Ndlovu Jeugkoor. Daardie derduisende vroue wat saamgetrek het en vir Cyril tot praat gedwing het – sjoe en het saam begin skree.
Maar die manier wat die polisie die vroue behandel het… ag, daar val ek weer krans…
August 15, 2018 August 15, 2018 Sielsoeker1986skryfuitdaging, wendings16 Comments
Leef jou streep aka lewe
July 7, 2018 Sielsoeker19862 Comments
Ek is in die onlangse verlede aanhoorder van ‘n argument oor Jack Parow se musiek en lirieke. Een verklaar passievol dat hy die man en sy musiek glad nie laaik nie. “Ek probeer maar my streep dun hou,” kwinkslag hy. ‘n Ander vriend sê droogweg:”Ons almal het maar strepe.” En die terugkap: “Party s’n is net breër.” My dogter wat ook nie op haar bekkie geval is nie, raak betrokke en verklaar dat brëe strepe die nuwe swart is.
Ja, vir Jack laaik jy of jy laaik hom nie. Ek luister na die man. Daar is goed wat my nie aanstaan nie, maar kletsrym is sosiale kommentaar, en ‘n mens leer en verbreed jou eie storie deur te luister. Ek is ook gek na Fokofpolisiekar, Valiant Swart, Koos Kombuis. Ek is ook mal oor Coenie de Villiers, Jannie du Toit, en so aan.
Is my streep nou dun maar diep…